দিল্লির ঘটনায় এবার প্রকাশ্যে আরও একটি ভিডিয়ো!

ওয়েব ডেস্ক : সম্প্রতি রাজধানী দিল্লিতে (Delhi) লালকেল্লার (Red Fort) সামনে গাড়ি বোমা বিস্ফোরণের ঘটনায় উঠে আসছে নতুন নতুন তথ্য। আর এই বিস্ফোরণের সঙ্গে হরিয়ানার আল-ফালাহ বিশ্ববিদ্যালয়ের (Al-Falah University) যোগের খবর উঠে এসেছে। এই ঘটনার সঙ্গে জড়িত একটি সিসিটিভি ফুটেজ প্রকাশ্যে এসেছে। যার ফলে ওই বিশ্ববিদ্যালয় কার্যকলাপ নিয়ে নিয়ে প্রশ্ন উঠছে।

সিসিটিভি ফুটেজে দেখা গিয়েছে, রাজধানীতে বিস্ফোরণে যে আই২০ গাড়ি ব্যবহার করা হয়েছিল, তা অক্টোবর মাসে পার্ক করা ছিল আল-ফালাহ বিশ্ববিদ্যালয়ের (Al-Falah University) সামনে। সেটিকে গত ২৯ অক্টোবর দুপুরে বিশ্ববিদ্যালয়ের ভিতরে প্রবেশ করতে দেখা যায়। তবে সেই সময় গাড়িটি কে চালাচ্ছিলেন, সে বিষয়ে কিছু জানা যয়নি। এই গোটা বিষয় নিয়ে ইতিমধ্যে তদন্ত শুরু করে দিয়েছেন তদন্তকারীরা।

আরও খবর : বিস্ফোরণের আতঙ্ক কাটিয়ে ফের খুলছে লালকেল্লা, পর্যটকদের বড় সুখবর কেন্দ্রের

মূলত, এই ঘটনার কয়েকঘন্টা আগে ফরিদাবাদ থেকে বিস্ফোরক উদ্ধার হয়েছিল। তার পরেই ঘটে বিস্ফোরণ। এই ঘটনায় বেশ কয়েকজন চিকিৎসককে গ্রেফতার করা হয়েছে। তার পরেই দিল্লির ঘটনার সঙ্গে নাম জড়িয়েছে আল-ফালাহ বিশ্ববিদ্যালয়ের। সূত্রের খবর, ওই বিশ্ববিদ্যালয়ের (Al-Falah University) বেশ কিছু চিকিৎসক এই বিস্ফোরণের ঘটনার সঙ্গে জড়িয়ে রয়েছে। তবে বিশ্ববিদ্যায়ের তরফে সম্প্রতি জানানো হয়েছে, এই ঘটনায় যে চিকিৎসকদেরকে গ্রেফতার করা হয়েছে, তাদের সঙ্গে বিশ্ববিদ্যালয়ের কোনও যোগাযোগ নেই।

দিল্লি বিস্ফোরণের আত্মঘাতী জঙ্গি উমর-উল-নবি সঙ্গে বিশ্ববিদ্যালয়ের যোগ রয়েছে বলে তদন্তে উঠে এসেছে। এখনও পর্যন্ত এই ঘটনায় মোট ৮ জন চিকিৎসককে গ্রেফতার করা হয়েছে। আর এই অভিযুক্তদের সঙ্গে ওই বিশ্ব বিদ্যালয়ের নাম জড়িয়ে রয়েছে কোনও না কোনওভাবে। ফলে এই ঘটনায় সন্দেহ আরও বাড়ছে।

দেখুন অন্য খবর :